EXPTE.48699/212. CREACIÓN DUN FICHEIRO AUTOMATIZADO DE DATOS DE CARÁCTER PERSOAL DENOMINADO "CONTROL DE SEGURIDADE MEDIANTE VIDEOVIXILANCIA NA ARMERÍA, GALERÍA DE TIRO E CUARTO DE DETIDOS"
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/09/2016)

C E R T I F I C O: Que a Xunta de Goberno Local, na sesión ordinaria do 2 de setembro de 2016, adoptou o seguinte acordo: Dáse conta do informe-proposta de data 27.07.16, asinado polo xefe da Área de Seguridade e Mobilidade, o intendente-xefe da Policía Local e o concelleiro delegado de Seguridade e Mobilidade, que di o seguinte: A Xunta de Goberno Local, na sesión ordinaria do 2 de marzo de 2009, aprobou a creación do ficheiro automatizado de datos de carácter persoal denominado “ control de seguridade no edificio consistorial, mediante vixiancia no acceso aos garaxes dos corporativos e do persoal municipal, e as dependencias da xefatura da policía local, expte.33902/212. Dacordo coas previsións normativas o Acordo foi publicado no BOP (Nº 82-luns 4 de maio de 2009) e posteriormente notificado á Axencia Española de Protección de Datos para a súa inscripción no rexistro de ficheiros de titularidade pública. Posteriormente, mediante Acordo do Concelleiro-delegado de Seguridade e Mobilidade, de 27 de abril de 2011, expte.34693-212, autorizouse o gasto e a instalación de 6 cámaras maís: zona de armería (2), galería de tiro (2), acceso calabozo (1) e no acceso á galería (1). Estas cámaras proxéctanse sobre espazos contiguos aos anteriores e captan determinadas actividades profesionais dos funcionarios de policía no manexo das armas de fogo e na custodia de detidos. Non entanto, por causas que se descoñecen non se procedeu á modificación do ficheiro ou creación dun novo e, en calquer caso, á posterior notificación á AEPD. Primeiro.- Do mandato contido no art.40.2 da CE e do marco legal de desenvolvemento, especialmente a Lei 31/1995, de 8 de novembro, de Prevención de Riscos Laborais e o RD 2/2006, de 16 de xaneiro sobre prevención de riscos laborais na actividade dos funcionarios do Corpo Nacional de Policía, se derivan para esta administración a obriga de adoptar e aplicar efectivamente medidas de protección da saúde e seguridade do persoal o seu servizo, dar as debidas instruccións os traballadores e velar polo seu cumprimento. Estas obrigas, no caso das actividades levadas a cabo na armería e galería de tiro, ten unha das concrecións no protocolo de seguridade coas armas de fogo, de obrigada observancia, pois do marco normativo antes resaltado tamén se derivan para os traballadores obrigas de cumprimento das medidas de prevención. SEGUNDO.- A Constitución Española e a LO 2/1986, de 13 de marzo de FFCCS establecen obriga da administración de velar pola vida e integridade física das persoas detidas ou que se atopen baixo a súa custodia e respetar o seu honor e dignidade. TERCEIRO.- A videovixiancia mediante cámaras que captan a imaxe dos usuarios nas instalacións obxeto de protección (funcionarios de policía principalmente, e detidos), constitúe unha inxerencia nos dereitos fundamentais recoñecidos nos arts.18.1 e 18.4 da CE, que só se torna lexítima na medida en que sexa respetuosa co principio de proporcionalidade, consagrado explícitamente no Convenio Europeo de Dereitos Humanos e Libertades Fundamentais e que o noso TC fai derivar dos arts.1.1, 9.3 e 10.1 da CE, constituindo unha esixencia común e constante para a constitucionalidade de calquer medida restrictiva de dereitos fundamentais (por todas STC 207/1996). Na súa formulación pola consolidada doutrina do TC está conformado por 3 subprincipios: idoneidade, necesidade e proporcionalidade en sentido estricto. A instalación das cámaras resulta idónea tanto para acentuar o cumprimento das normas, protocolos e instruccións impartidas respecto do manexo das armas e o tratamento, custodia e protección de detidos, así coma tamén para acadar por parte da administración unha mellor comprobación do cumprimento de ditas obrigas e da optimización dos bens os que sirven. Por outra banda, as cámaras que complementan a vixiancia persoal das actividades antes relacionadas, son o medio menos gravoso da esfera xurídica dos afectados para a obtención dos obxetivos antes descritos. Por último, da medida obtéñense máis ventaxas que perxuizos para os bens en conflicto en tanto en canto sirve para unha maior comprobación e acicate do cumprimento de deberes que afectan a relevantes dereitos da esfera xurídica das persoas, como a seguridade e integridade física. Por outro banda, polos espacios nos que se proxecta a videovixiancia, non aptos nin destinados a comportamentos privados ou íntimos, senon profesionais, e que xa resultan vixiados de xeito presencial non ocasiona unha maior incidencia nos dereitos dos arts.18.1 e 4 da CE Cuarto.- A imaxe constitúe un dato de carácter persoal e o seu tratamento resulta sometido ás previsións da L. O. 15/1999 e normativa de desenvolvemento, especialmente o R. D. 1720/2007 e Instrucción 1/2006, de 8 de novembro da Axencia Española de Protección Datos. Non precisa o consentemento dos afectados en canto que os datos se recollen para o exercicio de funcións propias, conforme ao art.6.2 da L. O. 15/1999 en relación ao art.5 da L. O. 2/1986 de FFCCS ( principios básicos de actuación: xerarquía, tratamento detidos e utilización das armas de fogo) A creación do ficheiro, require Acordo de aprobación pola Xunta de Goberno Local, publicación no BOP e posterior notificación á AEPD. En virtude de canto antecede, o funcionario que suscribe ven en propoñer ao Concelleiro delegado de Seguridade e Mobilidade, que eleve á Xunta de Goberno Local a seguinte proposta de ACORDO: 1º.- Crear na Concellería delegada de Seguridade e Mobilidade o ficheiro automatizado de datos de carácter persoal denominado “ Control de seguridade mediante videovixiancia na armería, galería de tiro e cuarto de detidos ”, regulado no Anexo. As cámaras de videovixiancia e a súa distribución son as seguintes: Armería da Policía Local: dúas cámaras no interior. Galería de tiro: dúas cámaras na zona de práctica e outra nos accesos á mesma, na zona de limpeza das armas. Cuarto de detidos: unha cámara no interior e outra nos accesos.2º.- A regulación e funcionamento do citado ficheiro axustarase ao disposto ao disposto na L. O. 15/1999 e o seu desenvolvemento regulamentario polo R. D 1720/2007 e a Instrucción 1/2006 da Axencia Española de Protección de Datos.3º.- O presente Acordo será publicado no BOP e notificacado a Axencia Española de Protección de Datos a efectos da inscrición do ficheiro nos termos establecidos no art.52 e ss do R. D. 1720/2007. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a dous de setembro do ano dous mil dezaseis.—V. e Pr., O Alcalde, Abel Caballero Alvarez. Vigo, data segundo sinatura dixital.—O Joe Luis Migueles Fichtner, Omara Silvalde Harkaoui.—O Concelleiro Delegado de Seguridade e Mobilidade, Carlos López Font.